Document ID: /roh_data/filtered/fineweb-2-filterrobots_roh.jsonl.gz/12959

La liga naziunala dal hockey sin glatsch na vegn betg libra da la pandemia da corona: Sco ultima da las totalmain 12 squadras è uss er il SC Berna pertutgà. Il campiun svizzer dal 2019 sto ir per 10 dis en quarantina pervi dad in test positiv.
Partidas vegnan spustadas
En consequenza ston las partidas cunter ils ZSC Lions e cunter Lugano vegnir spustadas. Medemamain er la partida da la cuppa svizra cunter Ajoie. Uschia èn tuttas squadras da la liga naziunala vegnidas tramessas almain ina giada en quarantina durant las emprimas otg emnas dal campiunadi. L’EV Zug sa chatta gia per la segunda giada en quarantina.